钦定古今图书集成/明伦汇编/氏族典/第171卷 > 《廖用贤尚友录》 > 班蒙
## 钦定古今图书集成/明伦汇编/氏族典/第171卷 > 《廖用贤尚友录》 > 班蒙

按《桂苑丛谈》：淮海支使班蒙与从事俱游大明寺西
廊，忽睹壁题云：“一人堂堂，二曜同光。泉深尺一，点去
冰傍。二人相连，不欠一边。三梁四柱烈火然。”却双
勾两日全，众不能辨，独蒙曰：“一人岂非大字乎？二曜
者日月，非明字乎？尺一者十一寸，非寺字乎？点去冰
水字，二人相连，天字不欠一边，下字三梁四柱，而烈
火然无字。两日除双勾比字，得非大明寺水天下无
比乎？”众皆称叹。